== Opvækst ==
Lie Kaas blev født den 22. maj 1973 i [[Rødovre]], som søn af skuespiller [[Preben Kaas]] og skuespiller og forfatter [[Anne Mari Lie]]. Han har fire halvsøskende på sin fars side, [[Jeppe Kaas]] (f. 1966), Pernille Kaas, Lone Kaas (f. 1956) og Hanne Kaas. Forældrene gik fra hinanden i 1975, og Lie Kaas voksede efterfølgende op hos sin mor og mormor i [[Rødovre]] med en stort set  ikke-tilstedeværende far.<ref name=":0">{{cite web |url=http://www.bt.dk/kendte/nikolaj-lie-kaas-mine-foraeldres-selvmord-er-et-traume-der-vil-foelge-mig-altid |title=Nikolaj Lie Kaas: Mine forældres selvmord er et traume der vil følge mig altid |first=Karina |last=Svensgaard |work=bt.dk |publisher=bt.dk |date=2. november 2012 |accessdate=3. februar 2019}}</ref> Lie Kaas' mormor og mor var begge erklærede [[Jehovas Vidner]], og selvom moren trådte ud af bevægelsen som 18-årig, voksede Lie Kaas op i et udtalt religiøst hjem. Lie Kaas selv har aldrig været en del af kirken.<ref name=":1">{{kilde|url=https://www.dagens.dk/gossip/nikolaj-lie-kaas|titel=Nikolaj Lie Kaas|tidsskrift=dagens.dk}}</ref> Efter forældrenes brud brugte hverken Lie Kaas eller hans mor efternavnet Kaas, men brugte i stedet efternavnet Lie.<ref name=":0" /> Lie Kaas' mor udgav i 1979 bogen ''Fløde 2 om'' samlivet med Preben Kaas, som var præget af alkohol og vold.<ref name=":0" /> Lie Kaas' far døde i marts 1981, efter formodet selvmord, uden at Lie Kaas havde haft meget kendskab til ham.<ref name=":1" /> Blot otte år senere, i 1989, begik Lie Kaas' mor selvmord, og Lie Kaas blev som 16-årig forældreløs. Han flyttede efterfølgende ind hos sin mors gode veninde Hanne Eriksen og hendes familie.
Levende_personer Kunst Film